lflage/wiki-talks huggingface dataset:
Keskustelu:Strutsit

message: Nyt strutsilintujen lahkoa klikkaamalla päätyy strutsien heimon sivulle. Tämä on erityisen hämmentävää, koska emu kuuluu strutsilintujen lahkoon muttei strutsien heimoon. Pitäisikö strutsilinnuille kuitenkin olla oma sivu? 217.140.208.210 5. toukokuuta 2023 kello 07.57 (EEST)
replies: text: Strutsilinnuille voi kyllä tehdä oma sivu, mutta tämän hetken käsityksen mukaan emu kuuluu kasuaarilintuihin. Strutsien, nandujen, kasuaarien ja kiivien taksonomiassa on kuitenkin varmaan aika paljon ollut huojuntaa. --PtG (keskustelu) 5. toukokuuta 2023 kello 12.06 (EEST)
replies: text: :Okei. Siinä tapauksessa emun Wiki-sivuilla on virhe, sillä sieltä juuri klikkailin itseni strutsilintujen kautta redirectinä strutseihin. 62.78.239.211 5. toukokuuta 2023 kello 17.49 (EEST)
replies: text: :: Strutsilinnut on Struthioniformes-lahkon suomenkielinen nimi, joten termin merkitys elää samalla kuin tieteellinenkin luokittelu. 2000-luvun alussa BirdLife Suomi käytti luokittelua, jossa Struthioniformes vastasi sisällöltään sileälastaisiksi kutsuttua epäluonnollista ryhmää. Tieteellisessä luokittelussa ei kuitenkaan pitäisi käyttää epäluonnollisia ryhmiä, joten nykyään Struthioniformes-lahkoon (eli strutsilintuihin) luokitellaan vain strutsit. --Paranaja (keskustelu • muokkaukset) 5. toukokuuta 2023 kello 21.42 (EEST)

text: :: Kas hyvä huomio. Pitääpä korjailla tuo sivu emu jossain välissä. Tosiaan näiden taksonomia on elänyt 2000-luvulla jonkun verran. --PtG (keskustelu) 5. toukokuuta 2023 kello 21.49 (EEST)
thread_title:  Strutsilintujen lahkolle oma sivu?
Keskustelu:Hans Niklas Johnin murha

message: En näe kovin merkittävänä, uhri tai tekijä ei ole kuuluisa (ainakaan haulla ei löydy oikein mitään). Onko laajaa lähdekäsittelyä muualla kuin tuossa yhdessä kirjassa? -217.140.206.209 5. toukokuuta 2023 kello 13.10 (EEST)
replies: text: Ei varmaan. Mutta tätä ei revittele iltapäivälehdistö eikä kartanon vouti ole sentään ollut mitätön henkilö aikakautenaan. --Höyhens (keskustelu) 5. toukokuuta 2023 kello 13.26 (EEST)

text: Jonkun murhaa käsittelevässä artikkelissa uhri ja tekijän ei tarvitse olla kuuluisia, vaan sitä murhaa pitää olla käsitelty tarpeeksi paljon luotettavassa lähteissä. Luurankosoturi(…∴… • ­­­­­­­­-=≡ • ~≈) 5. toukokuuta 2023 kello 19.59 (EEST)
replies: text: :Jaksoit lukea kommentistani ensimmäisen virkkeen, hienoa! Lukisitko vielä sen toisenkin? -217.140.206.209 5. toukokuuta 2023 kello 20.06 (EEST)
replies: text: ::Minähän vastasin että ei varmaan. Tämä lähde on taatusti luotettavampi kuin iltapäivälehdet. --Höyhens (keskustelu) 5. toukokuuta 2023 kello 22.17 (EEST)
replies: text: :::Edellinen kommenttini ei toki ollut sinulle vaan Luurankosoturille, sinähän vastasit ihan adekvaatisti. -217.140.206.209 5. toukokuuta 2023 kello 22.37 (EEST)

text: :::Oliko tästä murhasta siis Vanajan historiassa kahdella eri sisältösivulla vai oliko tuo ensimmäinen (sivu 56) vain jokin nopea huomautus, että katso lisää sivuilta parisataa ja jotakin? Iivarius (keskustelu) 6. toukokuuta 2023 kello 16.19 (EEST)
replies: text: ::::Ensin kerrottiin Johnin asemasta kartanossa, myöhemmässä osassa murhatapauksesta yksityiskohtaisemmin. -Höyhens (keskustelu) 7. toukokuuta 2023 kello 20.46 (EEST)

text: ::Luin kyllä loppuun, mutta en ajatellut loppuun. Luurankosoturi(…∴… • ­­­­­­­­-=≡ • ~≈) 6. toukokuuta 2023 kello 12.27 (EEST)

text: Itse en pitäisi yhtä lähdettä vaikkakin laadukasta laajana käsittelynä. Ja laajaa käsittelyähän aiheelta edellytetään, jos luetaan merkittävyyskäytäntöä kuin vanha vihtahousu lukee isoa kirjaa. Murhaa varmaankin käsiteltäisiin nykypäivän lehdistössä laajasti, mutta toisaalta nykyajan murhat voivat olla myös nykylukijalle relevantimpia kuin uutisarvoltaan aikanaan vastaavat historialliset murhat Onsku9 (keskustelu) 6. toukokuuta 2023 kello 16.25 (EEST)
replies: text: :Oletan, että tästä kyllä on uutisoitu mikrofilmeille aikanaan. Mutta niitä on hankalampi etsiä käsiinsä nyt. Iivarius (keskustelu) 6. toukokuuta 2023 kello 16.41 (EEST)
replies: text: ::1700-luvulla Suomessa ilmestyi vain yksi suomenkielinen sanomalehti eikä sen levikki olut kovinkaan kummoinen. Voisiko joku vilkaista olisko tämmöinen mainittu Chydeniuksen lehdessä? --Höyhens (keskustelu) 6. toukokuuta 2023 kello 20.43 (EEST)

text: Merkittävä ja kiinnostava historiallinen tapahtuma, jota on käsitelty luotettavassa lähteessä ja tarkasti. Useamman lähteen käyttö on toivottavaa, mutta ei pakollista. raid5 7. toukokuuta 2023 kello 00.01 (EEST)
Poistin mallineen . raid5 9. toukokuuta 2023 kello 01.07 (EEST)
thread_title: Merkittävyys
Keskustelu:Kääntöpiste

message: Onko täsmenteellinen nimi tarpeen? Googlen ensimmäisen kymmenen sivun perusteella ei ole mitään selkeää syytä tarkenteelle.--MAQuire (keskustelu) 5. toukokuuta 2023 kello 21.31 (EEST)
replies: text: Ei ole tarpeen. Huomasin myös, että juoniselostus on kopioitu yksi yhteen Finnkinolta, vaikka siihen onkin merkitty kolme riippumatonta lähdettä. EDIT: katsoin vahingossa vanhaa versiota, olinkin tuon jo itse korjannut. Kotivalo (keskustelu) 5. toukokuuta 2023 kello 22.13 (EEST)

text: Siirsin. Korjasin myös wikilinkit, paitsi mallineisiin en uskalla koskea. Kun mallineet on korjattu, tarkenteellisen ohjaussivun voinee poistaa. Kotivalo (keskustelu) 7. toukokuuta 2023 kello 07.47 (EEST)
thread_title:  Täsmenne
Keskustelu:Polunseuranta

message: Käytössä on yleisesti englanninkielinen nimi (vrt. muut wikit), ehdotus suomenkieliselle vastineelle ei taida olla vakiintunut käyttöön. Ipr1 (keskustelu) 6. toukokuuta 2023 kello 07.23 (EEST)
replies: text: En käsitä miten tämä ei ole "vakiintunut käyttöön", kun tätä löytää opinnäytetöistä ja verkkoartikkeleista vaikka kuinka. Suomeksihan tätä projektia kuuluu kirjoittaa. — SURJECTION / K / M / L / 8. toukokuuta 2023 kello 23.03 (EEST)
thread_title:  Nimeäminen
Keskustelu:Spinaalipuudutus

message: Tässä on mielestäni nyt perusasiat asianmukaisesti lähteistettynä. Tarjoan tätä laatuarviotiavaksi, jotta yhteisö pääsee katsomaan, onko jotain oleellisia puutteita tai kehityskohteita. Onsku9 (keskustelu) 6. toukokuuta 2023 kello 11.16 (EEST)
replies: text: Erinomaisesti lähteistetty ja selkeä. Kannatan lupaavaksi. --Vnnen (keskustelu) 8. toukokuuta 2023 kello 17.16 (EEST)

text: Varsin hyvä. Hieman on johdannossa muualla mainitsematonta asiaa, vaikka sen pitäisi olla tiivistelmä. Varsinkin johdannon toisessa kappaleessa. Ehkä nyt kannatan lupaavaksi jo. --PtG (keskustelu) 12. toukokuuta 2023 kello 21.21 (EEST)
replies: text: :Kannatan sitten, kun tuo johdanto on korjattu. --Kärrmes (keskustelu) 17. toukokuuta 2023 kello 09.28 (EEST)
replies: text: ::Kiitän kannatuksista. Minulle tulikin aivan uutena tietona, että wikipedia-artikkelin johdannon tulisi olla oikeastaan tiivistelmä. Olen jotenkin virheellisesti ajatellut, että johdannossa olisi yleisluontoisempaa ja helppotajuisempaa asiaa ja käsittelykappaileissa mentäisiin tarkempiin yksityiskohtiin. Olen nyt korjannut johdannon siten, että siellä ei esitellä muissa tekstikohdissa mainitsemattomia asioita.Onsku9 (keskustelu) 17. toukokuuta 2023 kello 14.04 (EEST)
replies: text: :::Joo, niissä on vähän sama idea kuin lehtiartikkelien ingresseissä. Kannatan nyt. --Kärrmes (keskustelu) 18. toukokuuta 2023 kello 19.07 (EEST)
Merkitään. --PtG (keskustelu) 24. toukokuuta 2023 kello 19.37 (EEST)
</div>
thread_title:  Laatuarviointi
Keskustelu mallineesta:Palkinto

message: Yleensä käytetään sanaa "myöntäjä". Antaja voi olla se, joka konkreettisesti ojentaa palkinnon. Jäädään odottamaan. --Abc10 (keskustelu) 6. toukokuuta 2023 kello 18.32 (EEST)
thread_title:  Antaja > Myöntäjä
Keskustelu:Pyhän Mikaelin kultakupolinen luostari

message: Onko tämä Pyhän Mikaelin vai Pyhän Mih'ailin luostari? --Abc10 (keskustelu) 6. toukokuuta 2023 kello 19.27 (EEST)
replies: text: varmaan olettaa, että arkkienkeli Mikael oli ukrainalainen. --Esamatti1 (keskustelu) 7. toukokuuta 2023 kello 11.52 (EEST)
replies: text: :  מיכאל? --Abc10 (keskustelu) 7. toukokuuta 2023 kello 21.33 (EEST)
replies: text: ::Valitettavasti en osaa hepreaa. Oliko se ukrainalainen vai ei? --Esamatti1 (keskustelu) 7. toukokuuta 2023 kello 22.23 (EEST)
replies: text: ::: En ole ihan varma mitä kieltä taivaassa puhutaan, ehkä ukrainaa sitten. --Abc10 (keskustelu) 7. toukokuuta 2023 kello 22.32 (EEST)

text: Luostari on pyhitetty arkkienkeli Mikaelille, eikä kenellekään Mihailille tai Myh’ailolle, joten en näe syytä olla käyttämättä suomenkielistä nimeä. --Qwerty12302 (kesk | muok) 7. toukokuuta 2023 kello 22.39 (EEST)
thread_title:  Luostarin nimi
Keskustelu:Hulda Garborg

message: :Siirretty käyttäjän SKorhonen keskustelusivulta:
Tähän  liittyen totean vain, että itselläni on tapana käyttää galleriaa ihan siksi, että mielestäni se tuottaa esteettisesti kauniimman lopputuloksen. Näitä sitten aina välillä jotkut "korjaavat", itse en ymmärrä mikä ongelma olisi laittaa vain yksikin kuva galleriatägeihin, kyllä siitä nyt näkee mitä siinä on ja saa halutessaan suuremmaksi. Tuolla normaalilla tiedostomallineella kuva helposti hyppii mihin sattuu ja rikkoo artikkelin ulkoasun varsinkin näissä lyhemmissä artikkeleissa. --Joona1999 (keskustelu) 29. huhtikuuta 2023 kello 05.56 (EEST)
replies: text: Henkilökohtainen mielipiteeni on että en näe siinä esteettisiä arvoja, ja jos lukija haluaa nähdä, mitä kuva esittää, hän joutuu ymmärtämään, että kuvaa pitää suurentaa pienestä napista alareunassa, ja se taas on ylimääräinen vaiva, johon ainakaan itse en koskaan ryhdy, hän ei tiedä mitä tehdä. --SKorhonen (keskustelu) 29. huhtikuuta 2023 kello 06.14 (EEST)
replies: text: :Mistä "pienestä napista"? Kuva suurenee, kun sitä painaa (kerran, ei tarvita edes kaksoisnapsautusta). Ihminen, joka on Wikipediaan asti löytänyt, osaa varmaankin kokeilla kyseistä keinoa. Yhtä lailla niitä kuvia pitää suurentaa, jos niitä on monta rinnakkain, eli tuolla logiikalla koko galleria-ominaisuus olisi käyttökelvoton. --Joona1999 (keskustelu) 29. huhtikuuta 2023 kello 06.38 (EEST)
replies: text: ::Kuten huomasit, yliviivasin sen, enkä katso tarpeelliseksi selitellä. Galleria on käsitykseni mukaan tarkoitettu useamman kuvan esittämiseen. Lukija on tyytyväinen, kun kuva on nähtävillä ilman eri painamista, sillä ylimääräiset painamiset jäävät helposti tekemättä, koska ne hidastavat. Gallerialle ei ole suomenkielistä ohjetta, mutta en.wikipediassa sanotaan: "A gallery displays several pictures in an array or similar layout" eli siinä esitetään useampi kuva: , joten menköön se ohjeesta. Laajemmin gallerian käytöstä on tässä, jossa kehotetaan välttämään gallerian käyttöä vaikka kuvia olisi useampi: "Generally, a gallery or cluster of images should not be added so long as there is space for images to be effectively presented adjacent to text". --SKorhonen (keskustelu) 7. toukokuuta 2023 kello 05.33 (EEST)
replies: text: :::Kyllä se kuva on nähtävillä ilman eri painamista, vaikka se olisi galleriassa, ei se ole mikään kärpäsenpaskan kokoinen läntti ruudulla. Yhtä lailla lukija joutuu tuon nykyisen kuvan avaamaan, jos haluaa katsella siitä jotain yksityiskohtia. Suurin ero on siinä, että nyt sivu on sekavamman näköinen, kun taas gallerian avulla säilytetään järjestys, kun kaikki väliotsikot ovat vasemmassa reunassa. Tiedoksi, että aion jatkossakin käyttää galleriaominaisuutta, kun sellainen kerran on. Saat sitten halutessasi käyttää aikaasi niitä "korjaillessa". --Joona1999 (keskustelu) 7. toukokuuta 2023 kello 17.48 (EEST)
thread_title:  Galleriaominaisuuden käyttö
Keskustelu:Luettelo Pariisin metron asemista

message: Tässä luettelossa on punalinkkinä metroasema Verdun-Sud, goolettamalla löytyi en-wikin artikkeli :en:Barbara (Paris Métro). Siinä kerrotaan että Verdun-Sud oli aluksi työnimenä, mutta että aseman nimestä on järjestetty äänestys, jonka voitti nimi Barbara joka tulee jonkun ranskalaisen laulajan nimestä kerrotaan en-wikin lähteenä käyttämässä Le Parisien -lehdessä vuodelta 2018. --Linkkerpar (keskustelu) 8. toukokuuta 2023 kello 03.04 (EEST)
replies: text: Hyvin bongattu. Kävin päivittämässä tuon linjan 4 jatkeen tiedot. --Lentokonefani asiaa? | syntilista 16. toukokuuta 2023 kello 14.01 (EEST)
thread_title:  Verdun-Sud - aseman työnimi rakentamisen aikana
Keskustelu Wikipediasta:Viikon kilpailu/Viikon kilpailu 2023-19

message: Rajaukset unohtunut? Tähän tarvittaisiin aika monta rajausta, joista näemmä on tuolla tulevat aiheet -keskustelussa mainittu. --PtG (keskustelu) 8. toukokuuta 2023 kello 11.47 (EEST)
replies: text: Rajaukset ovat kyllä sivun lähdekoodissa. --HenriHa (keskustelu) 9. toukokuuta 2023 kello 09.32 (EEST)

message: Kävin korjaamassa tuon luokkasilmukan, johon botti oli jumiutunut. Käviskö joku minua taitavampi tarkistamassa, että botti toimii nyt kunnolla? --HenriHa (keskustelu) 8. toukokuuta 2023 kello 21.27 (EEST)
replies: text: Botti poistikin virheilmoituksen itse. --HenriHa (keskustelu) 8. toukokuuta 2023 kello 23.19 (EEST)
thread_title:  Loputon luokkasilmukka 

message: Löytyy esimerkiksi seuraava luokkaosumaketju:
Luokkaosuma: Lääketiede > Anatomia > Hermosto > Neurotiede > Neurologia > Kognitiotiede > Kognitio > Ajattelu > Filosofia > Filosofian osa-alueet > Yhteiskuntafilosofia > Poliittinen filosofia > Politiikan teoriat > Poliittinen keskusta > Kolmas tie > Globalisaatio > Kulttuurin globalisaatio > Kansainväliset järjestöt > Kansainväliset talousjärjestöt > OECD > n jäsenvaltiot > Yhdysvallat > Yhdysvaltain talous > Yhdysvaltalaiset yritykset > Yhdysvaltalaiset yritykset toimialoittain > Yhdysvaltalaiset tietotekniikkayhtiöt > Google > Googlen ohjelmistot
Onsku9 (keskustelu) 11. toukokuuta 2023 kello 18.32 (EEST)
replies: text: Mielenkiintoista. Olettanut aina, että tuo parametri makssyvyys tarkoittaa, että montako tasoa luokkapuussa kilpailualue menee ja makssyvyys=10 tarkoittaisi, ettei kilpailuun tule artikkeleja, jotka ovat luokkapuussa yli 10 alaluokan päässä kilpailuluokasta.--MAQuire (keskustelu) 11. toukokuuta 2023 kello 18.38 (EEST)
replies: text: :Kognitiotiedehän pitäisi myös olla estetty. Tuo toinen Googlen artikkeli tulee lyhempää reittiä: Lääketiede > Kliininen lääketiede > Lääketieteen erikoisalat > Neurologia > Kognitiotiede > Ihmisen ja tietokoneen vuorovaikutus > World Wide Web > Verkkosivustot > Elektroniset tietoteokset > Linkkikirjastot > Google . Otin tuon Google-luokan pois linkkikirjastoista, sillä se luokka on Google-luokka on kokonaisuudesta. --PtG (keskustelu) 11. toukokuuta 2023 kello 20.19 (EEST)
thread_title:  Filosofian kautta poliittiseen keskustaan, kohti USA:n taloutta ja lopulta Googleen.
Keskustelu:Stomp Your Hands, Clap Your Feet

message: Melko vähälle huomiolle jäänyt amerikkalainen versio albumista Old, New, Borrowed and Blue. Erona kahden kappaleen puuttuminen, kansikin on käytännössä sama. Mielestäni ei tarvetta omalle artikkelille, koska pitkälti päällekkäistä tietoa. Kannatan yhdistämistä artikkeliin Old, New, Borrowed and Blue, en-wikin tapaan tätä albumia voi käsitellä siinä. --Kärrmes (keskustelu) 8. toukokuuta 2023 kello 12.20 (EEST)
replies: text: Kannatusääni täältäkin yhdistämiselle. --Sakramentti-Jaakko (keskustelu) 8. toukokuuta 2023 kello 15.33 (EEST)

text: Tarvitaanko edes ohjausta? Iivarius (keskustelu) 9. toukokuuta 2023 kello 03.33 (EEST)
replies: text: :Ei ohjaamisesta haittaakaan olisi. Albumi nousi kuitenkin "Stomp Your Hands, Clap Your Feet" -nimellä Billboard-listalle Yhdysvalloissa. --Sakramentti-Jaakko (keskustelu) 9. toukokuuta 2023 kello 18.02 (EEST)
thread_title:  Merkittävyys
Keskustelu:King Diamond

message: Wikipediassa oli aiemmin artikkelit King Diamond (henkilö) ja King Diamond (yhtye). Otin vapauden yhdistää ne. Syitä on kolme:
# Yhtyeartikkeli oli lähes lähteetön.
# Artikkelien sisältämä tieto oli pitkälti päällekkäistä. Yhtyeartikkelissa mm. käsiteltiin Timangin uskonnollista vakaumusta.
# Sooloyhtyeistä ei yleensä ole ollut tapana tehdä erillisiä artikkeleja.
Tämä artikkeli kaipaisi lähteitä ja kielenhuoltoa. --Miihkali (K • M) 8. toukokuuta 2023 kello 14.16 (EEST)
thread_title:  Artikkelien yhdistäminen
Keskustelu mallineesta:Ivano-Frankivsk

message: Onko tämän mallineen tarkoitus kuvata Ivano-Frankivskin alueen voimassaolevaa aluehallinollista piirijakoa ja alueen asutuskeskuksia (kaupunkeja)? Ukrainan piirijakoa muutettiin kesällä 2020 vähentämällä piirien lukumäärää reippaasti. Sen jälkeen on ollut voimassa erilainen piirijako kuin mitä mallineessa esitetään vielä vuonna 2023. Samalla kyselen, mitkä ovat valintaperusteena asutuskeskusten/kaupunkien listaan pääsemiselle - voisi varmaan listata ainakin kaikki alueen kaupungit? --Paju (keskustelu) 8. toukokuuta 2023 kello 18.44 (EEST)
thread_title: Mallineen ajantasaisuus ja tarkoitus
Keskustelu:Volgogradin lääketieteellinen valtionyliopisto

message: Oliko Neuvostoliitossa epävirallisia yliopistoja: "perustettiin vuonna 1935 nimellä Stalingradin lääketieteellinen valtionyliopisto. - - - vuonna 2003 siitä tuli virallisesti yliopisto." --SKorhonen (keskustelu) 9. toukokuuta 2023 kello 05.31 (EEST)
Siinä onkin virhe, sillä lähteen mukaan: "started as Stalingrad Medical Institute". Korjaan. --SKorhonen (keskustelu) 9. toukokuuta 2023 kello 05.35 (EEST)
thread_title:  Yliopistosta tuli yliopisto
Keskustelu:Viljam Saaristo

message: Saaristo saattoi käyttää titteliä asianajaja, sillä nimike suojattiin vasta 1958 säädetyllä asianajajalailla. --Abc10 (keskustelu) 9. toukokuuta 2023 kello 14.17 (EEST)
thread_title:  Titteli
Keskustelu:Juho Pirttiaho

message: Sivulla Keskustelu Wikipediasta:Tiesitkö, että...#Ilmainen viinapullo on keskustelua artikkelissa olevasta tiedosta, jonka mukaan Pirttiaho olisi saanut Iisalmen Alkosta ilmaisen viinapullon. Keskustelussa on tultu siihen tulokseen, että tieto pullon ilmaisuudesta on luultavasti perätön, joten se pitäisi kaiketi muuttaa myös tässä artikkelissa. --Risukarhi (keskustelu) 9. toukokuuta 2023 kello 18.55 (EEST)
thread_title:  Ilmainen viinapullo
Keskustelu:Gustav Richter

message: Ilmeisesti siirto oli hätiköity. Jotta ei tulisi päällekkäisiä muokkauksia tai työtä niin aiotko @Abc10 selvitellä tätä vielä tarkemmin? --Anr (keskustelu) 10. toukokuuta 2023 kello 21.49 (EEST)
replies: text: Osa tekstistä käsittelee toista ja osa toista Richteriä. Gustav ei ollut professori 13-vuotiaana. Kuva esittää Adriania. Wikidatalinkitys on edelleen Adrianiin. -217.140.211.235 10. toukokuuta 2023 kello 21.55 (EEST)

text: Olen juuri tekemässä toista artikkelia, odota rauhassa että selvitän kuka on kuka. --Abc10 (keskustelu) 10. toukokuuta 2023 kello 21.59 (EEST)
Helpointa olisi siirtää takaisin ja poistaa Gustavia koskevat tiedot. Gustavista voi tehdä oman artikkelin. -217.140.211.235 10. toukokuuta 2023 kello 21.56 (EEST)

text: Älä sotkeudu tähän. --Abc10 (keskustelu) 10. toukokuuta 2023 kello 21.59 (EEST)
replies: text: :En toki, kunpa vaan tällä kertaa selvittäisit sotkusi loppuun asti. -217.140.211.235 10. toukokuuta 2023 kello 22.01 (EEST)

text: Kieltämättä mielenkiintoinen sekasotku, joka alkoi 2016, kun käyttäjä Nenoniel haki väärän Richterin tiedot tähän . Tämä on siis luotu ihan oikeilla tiedoilla Ludwig Richteriksi, mutta sitten useampi käyttäjä on yhdistänyt artikkeliin tietoja Gustav Richterista. Eli tää artikkeli pitäisi kai olla Ludwigina, ja tehdä Gustavista oma artikkelinsa. --PtG (keskustelu) 10. toukokuuta 2023 kello 22.07 (EEST)
replies: text: :Nyt on kaksi artikkelia. Kesti vähän kun yritin katsoa samalla televisiota, mutta multitaskaamisessa ei ole järkeä, kuten on viime aikoina julkisuudessakin huomattu. -Abc10 (keskustelu) 10. toukokuuta 2023 kello 22.40 (EEST)

text: :Tämän sivun muokkaushistorian alku pitäisi varmaan yhdistää tuon nyt tehdyn Ludwig Richterin muokkaushistoriaan.--MAQuire (keskustelu) 10. toukokuuta 2023 kello 22.56 (EEST)
replies: text: ::Sanoisin, että olla. Sivuhistorioiden yhdistämisestä saatava hyöty ei ole kovin suuri, ja usein vain sotkee enemmän. --Nitraus (wikinät) 10. toukokuuta 2023 kello 23.15 (EEST)
Korjasin Wikidata-linkit artikkelien nykytilan mukaisiksi. --Silvonen (keskustelu) 11. toukokuuta 2023 kello 06.12 (EEST)

text: Erinomaista toimintaa. --Abc10 (keskustelu) 11. toukokuuta 2023 kello 07.54 (EEST)
thread_title:  Ludwig
Keskustelu:Lars O. Meling

message: Meling on no.wikipediassa luettelossa :no:Liste over ordførere i Haugesund, ja artikkelissa :no:Ordfører, joka on linkitetty pormestariksi fi.wikiin, sanotaan että kyseessä on korkein poliittinen virka (Suomessa valtuuston puheenjohtaja), ja hallinnollisesti korkein virka taas on artikkelin mukaan rådmann tai byråd, joka tosiasiassa vastaisi pormestaria (kuten sanotaan artikkelissa :sv:Rådmann). --Abc10 (keskustelu) 11. toukokuuta 2023 kello 22.39 (EEST)
replies: text: Artikkelissa pormestari puhutaan korkeimmasta kunnallisesta viranhaltijasta tai luottamushenkilöstä ja mainitaan, että "eri järjestelmissä nimityksen merkitys vaihtelee". Store norske leksikon kertoo ordførerin olevan korkein kunnallinen luottamushenkilö. Mitä ilmeisimmin tämä on perinteisesti käännetty pormestariksi, nopealla googlauksella käännöstä ainakin käytetään laajasti . Tässä Kunnallisalan kehittämissäätiön julkaisussa sanotaan Norjan mallin olevan "välimuoto", eli siellä on poliittinen johtaja (ordfører) ja virkajohtaja (kommunedirektør, vuoteen 2018 saakka rådmann). Norjan pormestari siis sekä johtaa valtuuston kokouksia että on "kunnan kasvot". Asian monimutkaisuutta lisää se, että vuoteen 1938 saakka se, mikä nykyään on kommunedirektør, oli nimeltään borgermester: . En sitten tiedä, miten se käännettäisiin suomeksi – ehkä "hallinnollinen johtaja"? --Joona1999 (keskustelu) 12. toukokuuta 2023 kello 08.57 (EEST)
replies: text: :Eu:hun pitäisi perustaa virkanimiketoimikunta, joka yhtenäistäisi eri maiden tittelit. Ranskaa tuskin saataisiin mukaan, mutta uskoisin, että monessa maassa huokaistaisiin helpotuksesta, jos yhtenäisyys saataisiin. Saman toimikunnan tehtävä olisi yhtenäistää yliopistolliset tutkintonimikkeet. Tohtoreista ja professoreista kun ei oikein tiedä. Hyvä palkka ja iso kirjoituspöytä houkuttelisivat varmasti toimikuntaan hakijoita. (Sivumennen huomio, etttä lehdissä näkyy joskus työpöytiä jotka ovat tuskin läppäriä suurempia. Onko kaikki ylimääräinen siivottu pois kuvauksen ajaksi: paperipinot ja kirjat tuoleilla ja lattioilla? Limsapullot ja kaatuneet kahvikupit? Hompurilaisen jämät?) --Abc10 (keskustelu) 12. toukokuuta 2023 kello 10.23 (EEST)
Onko täällä fi.wikipediassa kuntahallinnon asiantuntijaa, muitakin kuin mielipidekirjoittajia? --Abc10 (keskustelu) 11. toukokuuta 2023 kello 22.42 (EEST)
thread_title:  Ordfører
Keskustelu:HIFK Handboll

message: Ylen Urheilun antama tieto, keväältä 2023 sekä Hifk:n omat sivut, ne vahventavat tuoreen muutoksen. Ei voitu esittää, sillä se sotkisi tietosivua ylidetaljisoinnilla. Ylt. -Ari-69- (keskustelu) 11. toukokuuta 2023 kello 23.12 (EEST)
thread_title:  7. Pronssi, kaudella '22-' 23